Setu, da chortoz bout embannet un deiz bennak marse, e kinnigan deoch un nebeut barzhonegoù berr, tamm ha tamm.    Bez zo pasapl anezhe...      An heol a gemer e amzer  War vevenn ar maezoù  Flouradenn, ha goude, e lagad  e-raok ma sav an heol, Brech, 26 12 2005    Tridienn en he unan  Er vezvenn danav  Laboused ar bed enni  Brech, denderv, 26 12 2005    Pikigoù gwenn  Toenn é sterlikenniñ  Kan an oto yen  Brech, skorn, 27 12 2005    Oabl a-dreñv an iliz  Simpl ha yen  Ur liv ha tra  ken  Pleuwigner, amzer sklaer ha yen, e-raok kreisteiz, 27 12 05    Geot diblaen  Ha gwiskad erch tanav  Levenez an heol nevez ganet  Brech, da 9eur30, an heol é liviñ an erch, 28 12 2005    Ur wezenn, un all, un ti  Da heul hep ehan, gwenn  Ar sell war bep tra, gouloù nevez  War an hent dan Drinded-Porhoët, 11e30, 28 12 2005    Hej-dihej  Avel-erch a-dreuz ar blantenn  Kren-krenig an aneouid  Brech, kreisteiz hanter, avel yen, 29 12 2005    Abevantoù digoret  Ganedigezh ar glav  E kalon pep lech  Brech, da vitin, goude devezhioù yen-sklas, 30 12 2005    An tour-iliz  Sinadur  An duadenn  Iliz Brech dirak un duadenn hag a ya a-benn dar reter, gwelet a Vonnerfaven, 31 12 2005    Al laboused en o chan ?  An avel domm mesk ar chogus ?  Un dra bennak a zañs en natur  Marsoñj ag an nevez-amzer, kreisteiz, e Brech, 1 01 2006    Daoulagad ha korf bev  Mil yezh enni  Hag unan e gwad al lizhiri  Evit ur genskriverez din, 2 01 2006    Frouezhenn ruz  Tu bennak war ar bod roz  Dech, hiniv hag archoazh  Frouezhenn e-dan ar fenestr e-dan ar pevar amzer e mare Kalanna, 2 01 2006    Div vran war-nij  Buhezioù du a-dreist ar park  Unan er cheot, ha me war an hent  Park bras ar vourch, 4eur, 2 01 2006    Sklaerder ken-ken  Dre ar faout  Pichoned dirak an heol  Sklaerder an heol etre ar chogus ha dubeed, war an hent dan Alre, 3 01 2006    Feuntanioù brinkier  Ha kriboù-brumenn  Ar choad-bezv e-taldeomp  Bezv er vrumenn, tro-dro da Vrech, 3 01 2006    Barroù brinkier brinsad  Kroaz-digroaz  Du dirak gris  Gwez noazh er vrumenn, an Alre, 3 01 2006